पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र से चोरों के द्वारा मंदिर से मुकुट चोरी करने का मामला प्रकाश में आया है। मिली जानकारी के अनुसार बरुआर गांव स्थित लक्ष्मी नारायण मंदिर से रविवार की रात में चोरों ने भगवान विष्णु की चांदी की मुकुट चोरी कर ली। सोमवार की सुबह मुकुट चोरी की खबर फैलते ही आसपास के इलाके के लोग सन्न रह गए। मंदिर के पुजारी गोपी कांत मिश्र के अनुसार अन्य दिनों के भांति रविवार की शाम में पूजा अर्चना के बाद मंदिर का दरवाजा बंद कर वे अपने घर चले गए। जब वे सोमवार की सुबह पूजा करने के लिए मंदिर पहुंचे और मंदिर के मुख्य द्वार का दरवाजा खोला तो भगवान विष्णु के सिर से चांदी का मुकुट गायब देख स्तब्ध रह गए।
मंदिर के आसपास देखा तो मंदिर के पीछे का दरवाजा टूटा हुआ पाया। पुजारी ने मंदिर में चोरी की जानकारी ग्रामीण व पुलिस को दी। पुलिस दलबल के साथ घटनास्थल पर पहुंची और मामले की जांच में जुट गई। इसकी पुष्टि करते हुए थानाध्यक्ष रामाशीष कामती ने बताया कि पुलिस मामले की जांच कर रही है। अभी तक कोई ठोस सुराग नहीं मिला है। अलग-अलग बिंदुओं पर जांच चल रही है। बता दें कि दो वर्ष पूर्व उक्त मंदिर से भगवान गणेश की अष्टधातु की मूर्ति चोरी हुई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn